**Μετεγγραφές Φοιτητών Ακαδημαϊκού Έτους 2021-2022**

Καλούνται οι φοιτητές των οποίων κυρώθηκε στους Πίνακες η αίτηση μετεγγραφής/μετακίνησης από το Υπουργείο Παιδείας & Θρησκευμάτων, να αποστείλουν **στην ηλεκτρονική διεύθυνση της Γραμματείας** του Τμήματος Υποδοχής τους στο Πανεπιστήμιο Δυτικής Αττικής **έως και την 20η Δεκεμβρίου 2021**, τα παρακάτω:

α) Την αίτηση μετεγγραφής όπως αυτή εξάγεται από την ηλεκτρονική εφαρμογή του Υπουργείου Παιδείας & Θρησκευμάτων,

β) Τα δικαιολογητικά που αναγράφονται στην παραπάνω Αίτηση, σύμφωνα με τη δέσμευσή τους σε αυτή\*.

\*Σ.Σ.: Επισημαίνεται ότι στις περιπτώσεις που δεν υπεβλήθη δήλωση αποποίησης μέσω του Πληροφοριακού Συστήματος, η αποποίηση θα γίνεται με την υποβολή υπεύθυνης δήλωσης, θεωρημένης για το γνήσιο της υπογραφής, στο Τμήμα/Σχολή Υποδοχής, σύμφωνα με τα οριζόμενα στην περ. β΄ της παρ. 1 του άρθρου 13 της με αριθμ. 142413/19-10-2020 Απόφασης του Υφυπουργού Παιδείας και Θρησκευμάτων (Β΄ 4617).

Το **θέμα** του μηνύματος ηλεκτρονικής αλληλογραφίας προς τη Γραμματεία του Τμήματος Υποδοχής θα πρέπει να είναι ως εξής:

ΑΙΤΗΣΗ ΜΕΤΕΓΓΡΑΦΗΣ\_ΕΠΩΝΥΜΟ ΟΝΟΜΑ

(π.χ.: ΑΙΤΗΣΗ ΜΕΤΕΓΓΡΑΦΗΣ\_ΠΑΠΠΑΣ ΝΙΚΟΛΑΟΣ).

Η **αίτηση και τα δικαιολογητικά** θα πρέπει να επισυναφθούν μόνο **ως αρχεία μορφής pdf**. Άλλου τύπου αρχεία (φωτογραφίας, κ.λπ.) δεν είναι αποδεκτά.

Οι αιτήσεις για το Τμήμα Φυσικοθεραπείας θα αποσταλούν στην ηλεκτρονική διεύθυνση physio@uniwa.gr.

Αιγάλεω, 02/12/2021

Η Αντιπρύτανις Ακαδημαϊκών Υποθέσεων και Φοιτητικής Μέριμνας

Καθηγήτρια Ευσταθία Παπαγεωργίου